SL Uradni list Evropske unije L 342/54

UREDBA KOMISIJE (ES) št. 2156/2005

z dne 23. decembra 2005

o spremembi elementov specifikacije označbe porekla iz Priloge k Uredbi (ES) št. 1107/96 (Siurana) [ZOP]

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila (1), in zlasti člena 6(3), druge alinee člena 6(4) in člena 9 Uredbe,

ob upoštevanju naslednjega:

(1) V skladu s členom 6(2) Uredbe (EGS) št. 2081/92 je bil zahtevek Španije za spremembe elementov specifikacije zaščitene označbe porekla „Siurana“, evidentirane z Uredbo Komisije (ES) št. 1107/96 (2), objavljen v Uradnem listu Evropske unije (3).

(2) Ker Komisija ni prejela nobenega ugovora v smislu člena 7 Uredbe (EGS) št. 2081/92, je treba te spremembe evidentirati in objaviti v Uradnem listu Evropske unije –

SPREJELA NASLEDNJO UREDBO:

Člen 1

Specifikacija označbe porekla „Siurana“ se spremeni v skladu s Prilogo I k tej uredbi.

Člen 2

Povzetek z navedbo glavnih elementov specifikacije je zajet v Prilogi II k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. decembra 2005 Za Komisijo Mariann FISCHER BOEL Članica Komisije

(1) UL L 208, 24.7.1992, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

(2) UL L 148, 21.6.1996, str. 1. Uredba, kakor je bila nazadnje spremenjena z Uredbo (ES) št. 708/2005 (UL L 119, 11.5.2005, str. 3).

(3) UL C 162, 11.7.2003, str. 8 („Siurana“).

PRILOGA I

ŠPANIJA

„Siurana“

Uvedene spremembe:

— Poglavje zadevne specifikacije:  Ime  Opis Geografsko območje  Dokazilo o poreklu  Metoda pridobivanja  Povezava  Označevanje  Nacionalne zahteve

— Sprememba: razširitev geografskega območja za to ime na naslednje občine: Regija Občina Alt Camp Aiguamúrcia; Alió; Bràfim; Cabra del Camp; Els Garidells; Figuerola del Camp; Masó, el; Milà, el; Montferri; Nulles; Pla de Santa Maria, el; Pont d'Armentera, el; Puigpelat; Querol; Riba, la; Rodonyà; Rourell, el; Vallmoll; Vilabella; Vilarodona Baix Camp Arbolí; Colldejou; Vilaplana Baix Penedès Albinyana; Arboç,l'; Banyeres del Penedès; Bellvei; Bisbal del Penedès,la; Bonastre; Calafell; Cunit; Llorenç del Penedès; Masllorenç; Montmell, el; Sant Jaume dels Domenys; Santa Oliva; Vendrell, el Conca de Barberà Barberà de la Conca; Blancafort; Espluga de Francolí, l'; Montblanc; Pira; Sarral; Senan; Solivella; Vallclara; Vilanova de Prades; Vilaverd; Vimbodí Ribera d’Ebre Garcia (1) Tarragonès Altafulla; Catllar, el; Creixell; Morell, el; Nou de Gaià, la; Pallaresos, els; Perafort; Pobla de Mafumet, la; Pobla de Montornès, la; Renau; Riera de Gaià, la; Roda de Barà; Salomó: Salou; Secuita, la; Tarragona; Torredembarra; Vespella de Gaià; Vilallonga del Camp Glede na povezavo z okoljem (zgodovina, pedologija, orografija in klimatologija) razširjeno geografsko območje ohranja podobno enotnost in podobno stopnjo enovitosti kakor pred razširitvijo (začetna ZOP) in je v skladu z vsemi bistvenimi elementi specifikacije za to zaščiteno označbo porekla, ki je vpisana v register Skupnosti. Območje proizvaja ekstra deviško oljčno olje, ki ima enake značilnosti kot zaščiteno olje.

(1) Garcia: območja 6, 7, 8, 9, 10, 11, 12, 13, 14, 15, 16, 22 in 23.

PRILOGA II

UREDBA SVETA (EGS) št. 2081/92

„SIURANA“

(Št. ES: ES/0072/24.1.1994)

ZOP (X) ZGO ( )

Ta povzetek je informativne narave. Za podrobnejše informacije so zlasti proizvajalci proizvodov, ki jih zajemajo zadevni ZOP ali ZGO, vabljeni, da si ogledajo celotno različico specifikacije na nacionalni ravni ali pri pristojnih službah Evropske komisije (1).

1. Pristojna služba države članice:

Ime : Subdirección General de Sistemas de Calidad Diferenciada. Dirección General de Alimentación. Secretaría General de Agricultura, Pesca y Alimentación del Ministerio de Agricultura, Pesca y Alimentación. Naslov : Paseo Infanta Isabel, 1 – E-28071 MADRID Telefon : (34) 913 347 53 94 Telefaks : (34) 913 347 54 10

2. Skupina:

2.1 Ime : CONSEJO REGULADOR DE LA D.O.P. „SIURANA“

2.2 Naslov : Antoni Gaudí, 66 D-1 B. (43203) Reus Telefon : (34) 977 33 19 37 Telefaks : (34) 977 33 19 37

2.3 Sestava : Sestava: proizvajalci/predelovalci (X) drugo ( )

3. Vrsta proizvoda:: Razred 1.5: Maščobe (maslo, margarina, olja itd.)

4. Opis iz specifikacije:: (povzetek pogojev iz člena 4(2))

4.1 Ime: „Siurana“

4.2 Opis: Deviško oljčno olje, pridobljeno iz oliv sort „Arbequina“, „Royal“ in „Morrut“, s kislostjo manj kot 0,5. Najvišja stopnja peroksida: 12; vsebnost vlage in nečistoč največ 0,1. Zelenkasto rumena barva in sladko saden okus.

4.3. Geografsko območje: Geografsko območje obsega več občin, ki se raztezajo prek province Tarragone od Léride do sredozemske obale. Občine so naslednje:

4.4 Dokazilo o poreklu: Oljčni nasadi, ki so na pridelovalnem območju in vpisani v register regulativnega organa, proizvajajo olive, iz katerih se v oljarnah, vpisanih v register, pridobiva olje, da ga potem pakirajo podjetja, ki so tudi vpisana v register. Olje se označi in regulativni organ izda oštevilčeno sekundarno označbo.

4.5 Metoda pridobivanja: Pridobivanje olja iz oliv, ki so neposredno obrane z oljk, zdrave, čiste in stisnjene na podlagi ustreznih tehnik pridobivanja olja, ki z ničemer ne spremenijo lastnosti izdelka.

4.6 Povezava: Sredozemsko podnebje s povprečno letno količino padavin med 380 in 550 mm ter povprečno letno temperaturo od 14,5 do 16 °C in razlike med dvema regijama, ki sestavljata pridelovalno območje, za prvo so značilna gričevnata zemljišča, za drugo pa nerazgibana topografija in dobra sestava tal, omogočajo okolje, prilagojeno za rast oljk. Ustrezna in nadzorovana kultura, obiranje in pridobivanje.

4.7 Nadzorni organ:

Ime : CONSEJO REGULADOR DE LA D.O.P. „SIURANA“ Naslov : Antoni Gaudí, 66 D-1 B. (43203) Reus Telefon : 977 33 19 37 Telefaks : 977 33 19 37

Regulativni organ za označbo porekla „Siurana“ je v skladu s standardom EN 45011.

4.8 Označevanje: Dobro vidna označba „Denominación de Origen ‚Siurana’ aceite virgen/označba porekla ‚Siurana’, deviško olje“. Označbe, ki jih odobri organ. Sekundarne označbe oštevilči in izda regulativni organ.

4.9 Nacionalne zahteve: Zakon št. 25/1970 z dne 2. decembra 1970. Sprejet dne 19. novembra 1979 in ureja označbo porekla „Siurana“ za deviška oljčna olja in ustrezen regulativni organ.

(1) Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.

(2) Območja: Flix, 13, 18, 19, 20 in 21; Garcia: 6, 7, 8, 9, 10, 11, 12, 13, 14, 15, 16, 22 in 23; Tivissa: 2, 7, 8, 9, 10, 11, 12, 21, 22 in 23 (okrožje La Serra d'Almòs); Torre de l’Espanyol: 1 in 2; Vinebre: 8 in 9.